## Odluka o obveznoj pričuvi

### NN 46/2001 (23.5.2001.), Odluka o obveznoj pričuvi

# HRVATSKA NARODNA BANKA

772

Na teme­lju članka 13. i članka 38. stavka 3. pod g) Zakona o Hrvatskoj
narodnoj banci (»Narodne novine«, br. 36/2001.) Savjet Hrvatske narodne banke
na sjednici održanoj 16. svib­nja 2001. godine, donio je

## ODLUKU

### O OBVEZNOJ PRIČUVI

OPĆE ODREDBE

I.

Ovom Odlukom određuje se visina, način i rokovi obračuna, održava­nja i
izdvaja­nja obvezne pričuve.

II.

Obveznu pričuvu obračunavaju,
održavaju i izdvajaju s­lje­deće financijske institucije:

– banke osnovane u Republici
Hrvatskoj u skladu sa Zakonom o bankama

– štedionice do trenutka ­njihova
usklađe­nja sa Zakonom o bankama

– podružnice stranih banaka u
Republici Hrvatskoj osnovane u skladu sa Zakonom o bankama.

Obveznu pričuvu ne obračunavaju,
ne održavaju i ne izdvajaju:

– banke ili štedionice
specijalne namjene, kada je to posebnim zakonom propisano, i

– Hrvatska banka za obnovu i
razvitak.

Osnovica za obraČun
obvezne priČuve

III.

Osnovica za obračun obvezne pričuve je dvojaka i sastoji se od kunskoga
i deviznog dijela.

IV.

Kunski dio osnovice za obračun
obvezne pričuve sastoji se od kunskih izvora sredstava, i to:

1) prim­ljenih depozita i
kredita u kunama (sa i bez valutne klauzule)

2) obveza po osnovi
financijskog najma

3) izdanih vrijednosnih
papira (osim vlasničkih vrijednosnih papira banke).

Kunski izvori sredstava koji
ne ulaze u osnovicu za obračun obvezne pričuve jesu:

1) sredstva dobivena od
Hrvatske narodne banke

2) krediti i depoziti
dobiveni od financijskih institucija koje obračunavaju obveznu pričuvu u smislu
ove Odluke

3) krediti i depoziti
dobiveni od Hrvatske banke za obnovu i razvitak

4) sredstva depozita koja su
prim­ljena na ime pomoći područjima stradalim od elementarnih nepogoda, uk­ljučujući
i sredstva solidarnosti za otkla­nja­nje pos­ljedica ratnih razara­nja i

5) hibridni i podređeni
instrumenti koji imaju status dopunskoga kapitala.

V.

Devizni dio
osnovice za obračun obvezne pričuve sastoji se od deviznih izvora sredstava, i
to:

1) redovnih
deviznih računa

2) posebnih
deviznih računa, deviznih računa i štednih uloga po viđe­nju

3) prim­ljenih
deviznih depozita

4) prim­ljenih
deviznih kredita

5) obveza po
izdanim vrijednosnim papirima u stranoj valuti (osim vlasničkih vrijednosnih
papira banke).

Devizni izvori
sredstava koji ne ulaze u osnovicu za obračun obvezne pričuve jesu:

1) krediti i
depoziti u stranoj valuti prim­ljeni od financijskih institucija koje obračunavaju
obveznu pričuvu u smislu ove Odluke

2) blokirana
devizna šted­nja stanovništva pretvorena u javni dug Republike Hrvatske

3) devizni krediti
koje je refinancirala Republika Hrvatska

4) sredstva
depozita koja su prim­ljena na ime pomoći pod­ručjima stradalim od elementarnih
nepogoda, uk­ljučujući i sredstva solidarnosti za otkla­nja­nje pos­ljedica
ratnih razara­nja

5) devizni računi
i depoziti dobiveni od Hrvatske banke za obnovu i razvitak i

6) hibridni i podređeni
instrumenti koji imaju status dopunskog kapitala.

VI.

Osnovica za obračun
obvezne pričuve, i kunskoga i deviznog dijela, izračunava se za obračunsko
razdob­lje od prvoga do pos­ljed­nje­g dana kalendarskog mjeseca.

Obračun obvezne pričuve
dostav­lja se 8. kalendarskog dana tekuće­g mjeseca za prethodni mjesec.

VII.

Kunski, odnosno devizni, dio
osnovice za obračun obvezne pričuve izračunava se posebno, a čine ga prosječno
dnevno sta­nje kunskih, odnosno deviznih, izvora sredstava u smislu točke IV. i
V. ove Odluke u jednom obračunskom razdob­lju.

Prosječno dnevno sta­nje
kunskih i deviznih izvora sredstava za jedno obračunsko razdob­lje izračunava
se u kunama, tako da se zbroje dnevna sta­nja obračunske osnovice  u kunama i obračunske osnovice u devizama
preračunata u kune svakoga radnog dana (radnim danom ne smatra se subota) te se
dobiveni zbroj podijeli brojem radnih dana toga obračunskog razdob­lja.
Prilikom izračuna kunske protuvrijednosti deviznog dijela obračunske osnovice
primje­njuju se sred­nji tečajevi Hrvatske narodne banke koji vrijede za taj
radni dan.

Stopa obvezne priČuve

VIII.

Stopa obvezne pričuve je jedinstvena i iznosi 22%.

IzraČun obvezne priČuve

IX.

Primjenom stope iz točke VIII. ove Odluke na propisanu osnovicu u smislu
ove Odluke izračunava se iznos obračunatoga kunskoga i deviznog dijela obvezne
pričuve.

OdrŽava­nje i
izdvaja­nje obvezne priČuve

X.

Od obvezne pričuve, obračunate u smislu ove Odluke, financijske institucije
iz stavka 1. točke II. ove Odluke mogu određeni postotak, a najviše 60%, održavati
prosječnim dnevnim sta­njem na računima likvidnih potraživa­nja u razdob­lju
održava­nja.

Postotak obračunate obvezne pričuve koji se održava u smislu stavka 1.
ove točke određuje financijska institucija, a jednom određeni postotak
financijska institucija može promijeniti (u granicama postav­ljenim stavkom 1.
ove točke) najkasnije na dan sas­tav­lja­nja obračuna obvezne pričuve za s­ljedeće
razdob­lje održava­nja.

Iznimno od stavka 2. ove točke,
financijska institucija koja na dan obračuna obvezne pričuve ima dospjelih, a
nepodmirenih obveza prema Hrvatskoj narodnoj banci ne može povećavati postotak
održava­nja obvezne pričuve utvrđen u prethodnom razdob­lju održava­nja.

Kunski dio obvezne pričuve
održava se prosječnim dnevnim sta­njem na računu za namire­nje (m. 1000) te na
računu blagajne (m. 101), i to za razdob­lje održava­nja.

Osim navedenoga, u održava­nje
kunskog dijela obvezne pričuve uk­ljučivat će se i sredstva koja financijske
institucije na kraju radnog dana prenesu na poseban račun u Hrvatskoj narodnoj
banci za namire­nje neto pozicije iz Nacionalnoga klirinškog sustava.

Devizni dio obvezne pričuve
održava se prosječnim dnevnim sta­njem likvidnih deviznih potraživa­nja na računima
kod prvoklasnih banaka u zem­ljama OECD-a čiji najniži rejting prema međunarodnoj
standardizaciji agencija Standard & Poors i Fitch IBCA glasi: AA-; odnosno
prema agenciji Moodyžs: Aa3, i to za razdob­lje održava­nja.

Devizni dio obvezne pričuve
može se održavati i prosječnim dnevnim sta­njem deviznih potraživa­nja od
Hrvatske narodne banke po osnovi blagajničkih zapisa HNB-a nominiranih u
stranoj valuti te prosječnim dnevnim sta­njem efektivnoga stranog novca (m.
300) i čekova u stranoj valuti (m. 301).

Prosječno dnevno sta­nje računa
iz stavka 1. ove točke izra­čunava se analogno stavku 2. točke VII. ove Odluke
te ne smije biti ma­nje od postotnog udjela obračunate obvezne pričuve odre­đenog
u smislu ove točke.

XI.

Preostali dio obračunate
obvezne pričuve, nakon odbitka postotnog udjela određenog u smislu točke X. ove
Odluke, izdvaja se kod Hrvatske narodne banke. Izdvaja­nje se obav­lja 8.
kalendarskog dana u mjesecu, prvog dana novog razdob­lja održava­nja i vrijedi
do s­ljedeće­g izdvaja­nja.

Kunski dio obvezne pričuve
izdvaja se kod Hrvatske narodne banke prenoše­njem tih sredstava na račune
izdvojene obvezne pričuve što ih vodi Hrvatska narodna banka.

Devizni dio obvezne pričuve
izdvaja se na devizne račune Hrvatske narodne banke. Izdvaja­nje obvezne pričuve
prema ovoj Odluci obav­lja se u eurima i američkim dolarima. Obveza u stranoj
valuti izračunava se primjenom sred­nje­g tečaja Hrvatske narodne banke na dan
obračuna.

Razdob­lje odrŽava­nja

XII.

Razdob­lje održava­nja traje mjesec dana i poči­nje 8. kalendarskog dana
u  mjesecu i traje do 7. kalendarskog
dana s­ljedeće­g mjeseca.

Obračun održava­­nja obvezne pričuve u smislu točke X. ove Odluke sastav­­lja
se u kunama i dostav­­lja se 8. kalendarskog dana u mjesecu, prvi dan nakon
završetka toga razdob­­lja održava­­nja, odnosno na dan sastav­­lja­­nja obračuna
obvezne pričuve za novo razdob­­lje održava­­nja.

KAZNENE ODREDBE

XIII.

Ako određena financijska institucija ne izdvoji ili nepravilno izdvoji
obveznu pričuvu, odnosno ne održava obveznu pričuvu u smislu ove Odluke, na
nedostajuća sredstva plaća naknadu prema Odluci o kamatnim stopama i naknadama
Hrvatske narodne banke.

ZAVRŠNE I PRIJELAZNE ODREDBE

XIV.

Obračun obvezne pričuve i obračun održava­­nja obvezne pričuve u smislu
točke X. ove Odluke financijske institucije sastav­­ljaju na obrascima što ih
propisuje Hrvatska narodna banka i dostav­­ljaju ih Hrvatskoj narodnoj banci u
skladu s odredbama točke VI. i točke XII. ove Odluke radi kontrole ispravnosti
obračuna.

Uz obračun obvezne pričuve
financijske institucije daju odgovarajući nalog za uplatu obvezne pričuve koji
se prema podnesenom obračunu izdvaja na taj račun.

Iznimno od stavka 2. ove točke,
kod kunskog dijela obvezne pričuve financijske institucije izdvajaju sredstva
na račun izdvo­jene obvezne pričuve, odnosno Hrvatska narodna banka vraća
razliku između izdvojenih i obračunatih sredstava na računu izdvojene obvezne
pričuve.

XV.

Obvezu izdvaja­­nja i održava­­nja
deviznog dijela obvezne pričuve u skladu s ovom Odlukom banke ovlaštene za
poslove sa stranim sredstvima plaća­­nja u zem­­lji i štedionice izvršavat će
preko banaka ovlaštenih za poslove s inozemstvom.

XVI.

Iznimno od stavka 2. točke
XI. i točke XIV. ove Odluke, financijska institucija koja račun za namire­­nje
i račune izdvojenoga kunskog dijela obvezne pričuve vodi u Zavodu za platni
promet, preostali dio obračunatoga kunskog dijela obvezne pričuve, nakon
odbitka postotnog udjela određenog u smislu točke X. ove Odluke, izdvaja na račun
izdvojene obvezne pričuve, što ga vodi Zavod za platni promet.

Financijska institucija iz
stavka 1. ove točke Odluke obračun obvezne pričuve dostav­­lja Hrvatskoj
narodnoj banci i Zavodu za platni promet, a nalog za izdvaja­­nje, odnosno vraća­­nje
razlike između izdvojenoga i obračunatoga kunskog dijela obvezne pri­čuve
dostav­­lja Zavodu za platni promet.

Obračun održava­­nja obvezne
pričuve u smislu točke X. ove Odluke, financijske institucije sastav­­ljaju na
obrascu što ga propisuje Hrvatska narodna banka i dostav­­ljaju ga Hrvatskoj
narodnoj banci u skladu s odredbama točke XII. ove Odluke.

XVII.

Iznimno od točke VIII. ove
Odluke, stopa obvezne pričuve za obračunsko razdob­­lje od 1. do 31. svib­­nja
2001. iznosi:

– za kunski dio obvezne pričuve
– 23,5%

– za devizni dio obvezne pričuve:

a) 23,5% na devizne izvore
sredstava navedene u točki V. stavak 1. točke 1, 2, 3 i 5

b) 11% na devizne izvore
sredstava navedene u točki V. stavak 1, točka 4.

XVIII.

Financijske institucije
kojima se povećava obveza izdvaja­­nja deviznog dijela obvezne pričuve u smislu
ove Odluke, u usporedbi s prethodno izdvojenom obveznom rezervom u stranoj
valuti prema Odluci o obveznoj rezervi banaka i štedionica u stranoj valuti
(»Narodne novine« br. 88/1998. i 7/1999.) do 10% neto devizne aktive utvrđene
na dan 31. listopada 2000., moraju, počevši od 8. prosinca 2000. do konačnog
usklađe­­nja, mjesečno povećavati iznos izdvojene obvezne pričuve za 1,5% neto
devizne aktive utvrđene na dan 31. listopada 2000.

Financijske institucije
kojima se povećava obveza iz stavka 1. ove točke više od 10% neto devizne
aktive utvrđene na dan 31. listopada 2000. moraju izvršiti prilagodbu u roku od
12 mjeseci, s time da je dinamika poveća­­nja izdvojene obvezne pričuve u prvih
šest mjeseci prilagodbe identična dinamici financijskih institucija iz stavka
1. ove točke.

XIX.

Guverner Hrvatske narodne
banke donijet će Upute za provedbu ove Odluke.

XX.

Danom primjene ove Odluke
prestaje važiti Odluka o obveznoj rezervi (»Narodne novine«, br. 94/2000.,
131/2000. i 32/2001.).

XXI.

Ova Odluka stupa na snagu
danom objave u »Narodnim novinama«, a primje­­njuje se od 8. lip­­nja 2001.
kada financijske institucije sastav­­ljaju obračun obvezne pričuve za obračunsko
razdob­­lje od 1. do 31. svib­­nja 2001.

O.br. 589/2001.
Zagreb, 16. svib­­nja 2001.

Predsjednik Savjeta
Hrvatske narodne banke
guverner
Hrvatske narodne banke
**dr. sc. Že­­ljko Rohatinski,** v. r.

if !supportEmptyParas endif

Odluka, NN 46/2001-772